ddrg/super_eurlex huggingface dataset:
(80)

Pärast komisjoni 2012. aasta kontrollkäiku esitasid Filipiinide ametiasutused Filipiinide 1998. aasta kalanduskoodeksi muutmise eelnõu. Ehkki kavandatavad trahvid on suuremad kui praeguste siduvate õigusaktidega ettenähtud trahvid, ei ole need siiski piisavalt suured selleks, et tulemuslikult karistada süüdlasi, jättes nad ilma ETR-kalapüügi tulemusena saadud kasust. Näiteks on eelnõu kohaselt trahv, mis nähakse ette korallrahusid ja muid mereelupaiku lõhkuva püügivahendi kasutamise eest ja mis on selle eelnõuga ettenähtav suurim trahv, kolm korda suurem püügioperatsiooniga saadud saagi väärtusest ehk kaks miljonit Filipiinide peesot (ca 35 000 eurot), vastavalt sellele, kumb on suurem. Korallrahude suure majandusliku väärtuse tõttu ei ole see kindlasti piisav, nagu kirjeldatud põhjenduses 79. See eelnõu on esitatud senatile ja esindajatekojale, kuid ei ole veel vastu võetud ja ei ole seepärast veel õiguslikult siduv. Filipiini ametiasutused ei ole esitanud kindlat ajakava selle eelnõu jõustamiseks ja rakendamiseks.
1)

Jaotist 1 muudetakse järgmiselt: a) A osa punkti 1 alapunkti b sissejuhatav lause asendatakse järgmisega: „b) et taimed on vähemalt kaks ekspordile eelnevat aastat, või alla kaheaastaste taimede puhul, on need kogu nende eluea jooksul kasvanud tootmiskohas, mis on vastavalt rahvusvahelistele fütosanitaarmeetmete standarditele tunnistatud Anoplophora chinensis'est (Forster) vabaks ning:”; b) B osa punkti 1 alapunkti b sissejuhatav lause asendatakse järgmisega: „b) et taimed on vähemalt kaks ekspordile eelnevat aastat, või alla kaheaastaste taimede puhul, on need kogu nende eluea jooksul kasvanud tootmiskohas, mis on vastavalt rahvusvahelistele fütosanitaarmeetmete standarditele tunnistatud Anoplophora chinensis'est (Forster) vabaks ning:”.
(6)

10. mail 2010 andis komisjon Euroopa standardiorganitele standardimisvolituse M/465 standardite väljatöötamiseks tarbija poolt akendele ja rõduustele paigaldatavate lastekindlate lukustusseadmete jaoks eesmärgiga käsitleda väikestest osadest põhjustatud lämbumisohtu, teravatest servadest ja väljaulatuvatest osadest tulenevat füüsilise vigastuse ohtu ning sõrmede vahelejäämise ohtu. Lisaks on volituses nõutud, et tuleb määratleda sobivad lastekindluse katsed, et tagada lukustusseadmete konstruktsiooni terviklikkus kogu eeldatava kasutusaja jooksul ning tagada nende kulumis- ja ilmastikukindlus.
(6)

5. septembril 2012 andis komisjon Euroopa standardiorganitele standardimisvolituse M/506 Euroopa standardite väljatöötamiseks statsionaarse treenimisvarustuse jaoks, eesmärgiga käsitleda selliste seadmetega seotud peamisi ohte, järgides põhimõtet, et tavapärastes või mõistlikult eeldatavates kasutustingimustes peab seadme ehitusest ja turvameetmetest tulenevalt olema minimeeritud vigastuse või tervisekahjustuse oht ja turvalisuse vähenemine. Volituses on nõutud, et arvesse tuleb võtta järgmist: vabalt seisva varustuse stabiilsus, teravad servad ja kidad, toruotsad, vahele jäämine, lõikamine, pöörlevad ja vastastikku liikuvad punktid, millele on juurdepääs, raskused, juurdepääs seadmele ja sellelt pääsemine, kohandamis- ja lukustusmehhanismid, köied, rihmad ja ketid, trossid ja tõsteplokid, köie- ja rihmasooned, liikuvate osade sissesuubumiskohad, haardeasendid, integreeritud, lisatavad ja pöörlevad käepidemed, elektriohutus ning immobiliseeriv seade, mis ei võimalda voolu sisse lülitada.
7)

Lisatakse järgmine artikkel: „Artikkel 16a Projektiüksus 1. Missioonil EULEX KOSOVO on projektiüksus projektide kindlaksmääramiseks ja rakendamiseks. Missiooni EULEX KOSOVO volitustega seotud valdkondades ja oma eesmärkide toetamiseks kooskõlastab ja toetab EULEX KOSOVO vajaduse korral liikmesriikide ja kolmandate riikide poolt nende vastutusel elluviidavaid projekte ja annab nendega seoses nõu. 2. EULEX KOSOVO on volitatud kasutama liikmesriikide või kolmandate riikide rahalist toetust, et viia ellu projekte, mille puhul on leitud, et need täiendavad järjekindlal moel missiooni EULEX KOSOVO teisi tegevusi, ning ta võib seda teha kahel järgmisel juhul: a) projekt on ette nähtud käesoleva ühismeetme eelarvelise mõju arvestuses või b) projekt lisatakse missiooni juhi taotlusel volituste kestuse ajal nimetatud eelarvelise mõju arvestuse muutmise teel. EULEX KOSOVO sõlmib kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EULEX KOSOVO on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või toetavad riigid pidada liitu või kõrget esindajat vastutavaks missiooni EULEX KOSOVO tegevuse või tegevusetuse eest nimetatud riikide vahendite kasutamisel. 3. Projektiüksusele kolmandate riikide poolt antava rahalise toetuse vastuvõtmise kiidab heaks poliitika- ja julgeolekukomitee.”
5)

Muudetakse otsuse 2012/481/EL lisa 3. kriteeriumi. „3. kriteerium — ringlussevõetavus Trükitoode peab olema ringlussevõetav. Trükitud paber peab olema värviärastav ja trükitoote mittepaberkomponendid peavad olema kergesti eemaldatavad, et mitte takistada ringlussevõttu. a) Märgtugevust suurendavaid aineid võib kasutada ainult juhul, kui on võimalik tõendada lõpptoote ringlussevõetavust. b) Liime võib kasutada ainult juhul, kui on võimalik tõendada nende eemaldatavust. c) Kattelakke ja laminaate, sh polüeteeni ja/või polüeteeni/polüpropüleeni, võib kasutada ainult raamatu-, ajakirja- ja kataloogikaante puhul. d) Värviärastatavus peab olema tõendatud. Hindamine ja kontroll: taotleja peab esitama märgtugevust suurendavate ainete kohta ringlussevõetavuskatse ja liimainete kohta eemaldatavuskatse tulemused. Standardsed katsemeetodid on PTS-meetod PTS-RH 021/97 (märgtugevust suurendavate ainete puhul) ja INGEDE Method 12 (mittelahustuvate liimainete eemaldatavuse puhul) või mõni samaväärne katsemeetod. Värviärastatavust tõendatakse Euroopa taaskasutatud paberi nõukogu (värviärastuskaardiga (Deinking Scorecard)) (6) või mõne samaväärse katsemeetodiga. Katse tehakse kolme paberitüübiga: katmata, kaetud ja pindliimitud paber. Kui trükivärvitüüpi müüakse ainult ühe või kahe konkreetse paberitüübi jaoks, piisab vaid kõnealuse tüübi (kõnealuste tüüpide) katsetamisest. Taotleja esitab deklaratsiooni selle kohta, et kaetud ja lamineeritud trükitoode vastab punkti 3 alapunktile c. Kui mõni trükitoote osa on kergesti eemaldatav (näiteks plastkaaned), võib ringlussevõetavuskatse teha ilma selle osata. Mittepaberkomponentide lihtsat eemaldatavust tõendatakse paberikogumisettevõtja, ringlussevõtuettevõtja või mõne samaväärse organisatsiooni deklaratsiooniga. Kasutada võib ka katsemeetodeid, mille puhul pädev ja sõltumatu kolmas isik on tõendanud, et need annavad samaväärseid tulemusi. (6) Assessment of Print Product Recyclability — Deinkability Score — User's Manual, www.paperrecovery.org, „Publications”.”"
(8)

Praegu kehtivate, otsustega 2006/799/EÜ, 2007/64/EÜ, 2009/300/EÜ, 2009/894/EÜ, 2011/330/EL, 2011/331/EL ja 2011/337/EL kehtestatud ökoloogiliste kriteeriumide ning nende kriteeriumidega seotud hindamis- ja kontrollinõuete asjakohasuse ja sobivuse suhtes on tehtud hindamine. Kuna praegu kehtivad, kõnealuste otsustega kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded on veel läbivaatamisel, on asjakohane pikendada kõnealuste ökoloogiliste kriteeriumide ning nende kriteeriumidega seotud hindamis- ja kontrollinõuete kehtivusaega kuni 31. detsembrini 2015.
(2)

Otsuse EKP/2010/23 artikli 5 lõige 2 sätestab, et iga RKP emissioonitulu summat vähendatakse summa võrra, mis on võrdne intressidega, mis on kogunenud või mida makstakse seoses kohustuste baasi kuuluvate kohustustega ja kooskõlas kõigi EKPSi põhikirja artikli 32.4 teise lõigu põhjal tehtud EKP nõukogu otsustega. Tuleb selgitada, et RKPde ühendatud emissioonitulus peab sisalduma mis tahes tulu, mis on teenitud kohustuste baasis olevatelt kohustustelt.
(1)

Direktiivis 2009/156/EÜ on kehtestatud hobuslaste liitu importimist reguleerivad loomatervishoiu nõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervishoiunõudeid.
—

Struktuurne eelarvepositsioon (st majandustsükliga kohandatud valitsemissektori eelarvepositsioon ilma ühekordsete ja muude ajutiste meetmeteta), mis paranes 2013. aastal 0,7 % ulatuses SKPst, peaks 2014. aastal jääma stabiilseks ja 2015. aastal veidi halvenema, eeldusel et poliitikat ei muudeta. Sellega seoses tundub, et struktuurse eelarvepositsiooni kohandamises 2014. aastal, mis on vajalik keskpika perioodi eelarve-eesmärgi saavutamiseks, on praegu tekkimas lõhe, mis on 0,5 % SKPst ja mis viitab vajadusele tõhustada eelarvemeetmeid, et tagada stabiilsuse ja kasvu pakti ennetusliku osa nõuete täielik täitmine, pidades silmas tekkivat riski kalduda nõutavast kohandamiskavast märkimisväärselt kõrvale ja mitte täita võlakriteeriumi.
(1)

Nõukogu otsusega 2004/162/EÜ (1) on Prantsusmaal lubatud kehtestada dokimaksuvabastusi või -vähendusi Prantsusmaa nende ülemeredepartemangudes kohapeal toodetud toodete suhtes, mis on loetletud nimetatud otsuse lisas. Olenevalt tootest ei või kohalike ja muude toodete maksumäära erinevus olla üle 10, 20 või 30 protsendipunkti. Need maksuvabastused või -vähendused on erimeetmed, mille eesmärk on kompenseerida Euroopa Liidu toimimise lepingu (ELi toimimise leping) artiklis 349 loetletud äärepoolseimate piirkondade piiravaid asjaolusid, mille tõttu suurenevad kohalike ettevõtete tootmiskulud ja nende toodetel on raske konkureerida samade Prantsuse emamaalt, teistest liikmesriikidest või kolmandatest riikidest pärinevate toodetega. Seetõttu lubavad kohaliku tootmise suhtes kohaldatavad dokimaksuvabastused või -vähendused toetada kohaliku tootmise alustamist, säilitamist ja arendamist. Otsuse 2004/162/EÜ kohaselt saavad Prantsuse ametiasutused neid vabastusi ja vähendamisi kohaldada kuni 1. juulini 2014.
(4)

Assooride ja Madeira autonoomse piirkonna põllumajandusettevõtete väiksuse, killustatuse ja vähese mehhaniseerituse tõttu on kasutatav põllumajandustoore seal kallim kui tavaliste tootmistingimuste puhul. Pealegi ei ole suhkruroo tootmine Madeiral keerulise reljeefi, raskete ilmastikuolude, pinnase iseärasuse ja käsitöö kasutamise tõttu nii tulus kui mujal äärepoolseimates piirkondades. Teatavate kohapeal puuduvate toorainete ja pakkematerjali toomine kõnealustele saartele on kulukam kui lihtsalt valmistoote transport. Assooride puhul suurendab piirkonna isoleeritust veelgi saarte suur kaugus üksteisest. Samuti on seadmete transport ja paigaldamine nendes kaugetes ja isoleeritud piirkondades kulukam. Sama kehtib ka mandrile reisimise ja sinna lähetatavate kaubasaadetiste kohta. Lisakulusid toob ka vajadus valmistooteid säilitada, sest kohapealne tarbimine ei ammenda toodangut valmimise hetkel, vaid kestab aasta ringi. Kohaliku turu väiksus suurendab samuti ühikukulusid mitmel viisil, eelkõige muudab see püsikulud toodangu koguse suhtes väga suureks, seda nii seadmete soetamise kui ka keskkonnastandardite järgimise vajaduse tõttu. Lisaks tuleb Madeira rummitootjatel käidelda suhkruroo töötlemise jääke, samal ajal kui muudes piirkondades saab need uuesti ringlusse võtta. Lõpuks tuleb kohalikel tootjatel kanda piirkondliku majandusmudeli eripärast tulenevat lisakulu, eelkõige suuremate tööjõu- ja energiakulude näol.
(2)

Rakendusotsusega 2011/778/EL lubatud erand oli ajaliselt piiratud. Portugal on taotlenud nimetatud erandi pikendamist. Kõnealust erandit õigustav olukord püsib muutumatuna ning seetõttu tuleks erandit jätkuvalt kohaldada. On põhjendatud eeldada, et imporditud kartulid on jätkuvalt liidu õigusaktidega kooskõlas. Ka on selle otsusega kehtestatud asjakohased mehhanismid erandite kohaldamise tingimuste järelevalve tagamiseks. Seega on asjakohane pikendada nimetatud otsusega tehtud erandite lubamist pikemaks ajavahemikuks kui varasemate otsuste puhul, nimelt kuni 31. märtsini 2024.
(2)

Kuna kõikidest asjaomastest kolmandatest riikidest pärit seemnekartuli samaväärsus liidu seemnekartuliga ei olnud veel määratud, lubati direktiiviga 2002/56/EÜ liikmesriikidel pikendada kuni 31. märtsini 2014 selliste samaväärsust käsitlevate otsuste kehtivusaega, mis nad olid juba teinud teatavatest liidu samaväärsusega hõlmamata kolmandatest riikidest pärit seemnekartuli suhtes. Kõnealune kuupäev valiti seepärast, et see on seemnekartuli turuleviimise perioodi lõppkuupäev.
(47)

Puudujääke kinnitas omakorda ka Paapua Uus-Guinea ametiasutuste võimetus selgitada, miks nad kinnitasid ETR-kalapüüki käsitleva määruse artikli 14 lõike 2 tähenduses Paapua Uus-Guinea tuunitöötlemistehase avalduse ELi turule määratud tuunikalakonservide kohta. Sellise avalduse võib kinnitada ainult nende kalatoodete suhtes, mida on töödeldud kolmandas riigis, mis ei ole lipuriik. Kõnealusel juhul selgus kalatoodete impordi eest vastutavate liikmesriikide ametiasutuste füüsilise kontrolli põhjal, et importija poolt töödelduna esitatud toode oli tegelikult töötlemata, külmutatud terve tuun. Sellega seoses tuleb märkida, et töötlemata ja töödeldud toodete suhtes võidakse kohaldada erinevaid turulepääsu eeskirju. Komisjon külastas 2012. aasta kontrollkäigu ajal Paapua Uus-Guineasse sealset töötlemisettevõtet, mis on deklareeritud kõnealuse saadetise eksportijana. Ettevõtja ei osanud anda mingeid selgitusi ning on seisukohal, et Paapua Uus-Guinea ametiasutustele kinnitamiseks saadetud taotlus oli viga, eelkõige kuna ta tavaliselt ei ekspordi külmutatud tervet kala. See on konkreetne juhtum, kus komisjon tegi kindlaks, et Paapua Uus-Guinea ametiasutused on töötlemise avaldusi valesti kinnitanud. Ettevõtja selgitas, et selline olukord tekkis tähelepanematuse tõttu ja oli lihtne viga, kuid ametiasutused möönsid, et selline olukord võis esineda ka muudel juhtudel. Kõnealune olukord on veel üks näide sellest, et jälgitavuse ja läbipaistvuse puudumine näitab suutmatust jälgida ebaseaduslikust, teatamata ja reguleerimata kalapüügist saadud kalandustoodete pääsu Paapua Uus-Guinea ja muudele turgudele.
b)

asendusliikmetena — Kirstine BILLE, Deputy Mayor of Syddjurs Municipality, — Henrik BRADE JOHANSEN, Member of Lyngby-Taarbaek City Council, — Lotte CEDERSKJOLD ENGSIG-KARUP, Member of Aarhus City Council and Member of the Aarhus Municipal Authority, — Per NØRHAVE, Member of Ringsted City Council, — Marc PERERA CHRISTENSEN, Deputy Mayor of Aarhus City Council, Member of Aarhus Municipal Corporation and Member of Aarhus City Council, — John SCHMIDT ANDERSEN, Mayor of Frederikssund Municipality.
(2)

2014. aasta alguses kinnitasid Leedu ja Poola sigade Aafrika katku esinemist uluksigadel Valgevene piiri lähedal ning nad on rakendanud tauditõrjemeetmeid vastavalt direktiivile 2002/60/EÜ. Selleks et kehtestada asjakohased tõrjemeetmed ning takistada taudi levikut, koostati komisjoni rakendusotsuse 2014/178/EL (2) lisas liidu loetelu suure riskiga piirkondadest. Lisa I ja II osas on loetletud need piirkonnad Leedus ja Poolas, kus tuleb rakendada tauditõrjeprogramme.
2)

artikli 5 lõige 1 asendatakse järgmisega: „1. ELi eriesindaja volituste täitmisega seotud kulude katmiseks ajavahemikul 1. juulist 2013 kuni 31. detsembrini 2013 ette nähtud lähtesumma on 1 050 000 eurot. ELi eriesindaja volituste täitmisega seotud kulude katmiseks ajavahemikul 1. jaanuarist 2014 kuni 30. juunini 2014 ette nähtud lähtesumma on 1 050 000 eurot. ELi eriesindaja volituste täitmisega seotud kulude katmiseks ajavahemikul 1. juulist 2014 kuni 28. veebruarini 2015 ette nähtud lähtesumma on 1 380 000 eurot.”;
(5)

Teatavad registreeritud täkud, kes on kvalifitseerunud neist kõrgetasemelistest ratsavõistlustest osa võtma, võivad mitte vastata otsustes 92/260/EMÜ ja 2004/211/EÜ sätestatud nõuetele hobuste viirusarteriidi kohta. Siiski on väga vähetõenäoline, et kõnealuseid hobuseid kasutatakse võistluse ja sellele eelneva aklimatiseerumisperioodi jooksul paaritamiseks. Seepärast on asjakohane teha erand, mis on seotud nende nõuete kohaldamisega registreeritud kastreerimata täkkude puhul, keda kõnealustel spordivõistlustel osalemiseks ajutiselt imporditakse. Käesoleva otsusega tuleks sätestada loomatervishoiu ja veterinaarsertifikaatide nõuded, et välistada hobuste viirusarteriidi leviku oht nende paaritamise või sperma kogumise teel.
Volkov, Vitaliy Nikolayevich

Šklovi piirkonnakohtu kohtunik. Tegi 2012. aasta jaanuaris otsuse viia endine presidendikandidaat ja opositsiooniaktivist N. Statkevitš üle Mogiljovis asuvasse kinnisesse vanglasse üksnes sel põhjusel, et N. Statkevitš oli väidetavalt rikkunud Šklovi karistuslaagri IK-17 sisekorra eeskirju. Selle otsuse tulemusena on rikutud N. Statkevitši inimõigusi, sealhulgas ei ole tal lastud magada ja on põhjustatud oht tema tervisele.
(1)

Euroopa Liidu ja Monaco Vürstiriigi vahel sõlmitud rahaküsimusi käsitleva lepingu (edaspidi „rahaküsimusi käsitlev leping”) artikli 11 lõikes 2 on sätestatud, et Monaco Vürstiriik kohaldab samu norme kui need, mis Prantsuse Vabariik on vastu võtnud krediidiasutuste tegevust ja usaldatavusnormatiivide täitmise järelevalvet ning makse- ja väärtpaberiarveldussüsteemide süsteemiriskide ennetamist käsitlevate liidu õigusaktide ülevõtmiseks ja mis on esitatud A lisas.
2)

Artikkel 13 asendatakse järgmisega: „Artikkel 13 Rahastamine 1. EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 25. novembrist 2005 kuni 31. detsembrini 2011 on 21 570 000 eurot. EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. jaanuarist 2012 kuni 30. juunini 2012 on 970 000 eurot. EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2012 kuni 30. juunini 2013 on 980 000 eurot. EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2013 kuni 30. juunini 2014 on 940 000 eurot. EU BAM Rafah' tegevusega seonduvate kulutuste katmiseks ette nähtud lähtesumma ajavahemikul 1. juulist 2014 kuni 30. juunini 2015 on 940 000 eurot. 2. Kõiki kulutusi hallatakse vastavalt Euroopa Liidu üldeelarve suhtes kohaldatavatele menetlustele ja eeskirjadele. Pakkumismenetluses võivad osaleda missiooni panustavate kolmandate riikide kodanikud, vastuvõtvate riikide kodanikud, ja kui missiooni operatiivvajadused seda eeldavad, naaberriikide kodanikud. 3. EU BAM Rafah vastutab oma eelarve täitmise eest. Sel eesmärgil allkirjastab EU BAM Rafah komisjoniga lepingu. 4. EU BAM Rafah vastutab alates 1. juulist 2014 volituste täitmisest tulenevate mis tahes nõuete ja kohustuste eest, välja arvatud nõuete eest, mis on seotud missiooni juhi tõsiste üleastumistega, mille eest vastutab tema. 5. Rahastamise rakendamine ei mõjuta artiklites 4, 4a ja 5 sätestatud käsuliini ega EU BAM Rafah' operatiivvajadusi, kaasa arvatud varustuse kokkusobivust ja meeskondade koostalitlusvõimet. 6. Kulutused on rahastamiskõlblikud alates käesoleva ühismeetme jõustumise kuupäevast.”
(1)

Määrusega (EÜ) nr 882/2004 on sätestatud ametlike kontrollitoimingute üldnõuded, et kontrollida eelkõige selliste eeskirjade täitmist, mille eesmärgiks on inimesi ja loomi ohustavaid riske ennetada ja kõrvaldada või vähendada neid vastuvõetava tasemeni, tagades õiglase sööda- ja toidukaubanduse ning kaitstes tarbijate huve. Kõnealuse määruse artiklis 51 on sätestatud, et komisjon võib korraldada selles määruses nimetatud ametlike kontrollide eest vastutavate liikmesriikide pädevate asutuste personalile koolituskursusi, kusjuures kursused võivad olla avatud ka kolmandatest riikidest, eelkõige arengumaadest pärit osalejatele. Neil kursustel võidakse anda koolitust ka Euroopa Liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
(2)

Sigade Aafrika katku puhkemise korral on oht, et haigusetekitaja võib levida muudesse seakasvatusettevõtetesse ja metssigadele. Seetõttu võib see elussigadega või sigadest valmistatud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
2)

artikli 10 lõige 3 asendatakse järgmisega: „3. PM accounts and their sub-accounts shall be remunerated either at zero per cent or the deposit facility rate, whichever is lower.”
(6)

Nõukogu on jõudnud järeldusele, et isikud, rühmitused ja üksused, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, on osalenud terroriaktides ühise seisukoha 2001/931/ÜVJP artikli 1 lõigete 2 ja 3 tähenduses, et pädev asutus on teinud nende suhtes otsuse kõnealuse ühise seisukoha artikli 1 lõike 4 tähenduses ning et nende suhtes tuleks jätkata nimetatud ühises seisukohas sätestatud eripiirangute kohaldamist.
(1)

Otsuse 2007/829/EÜ artikli 15 lõikes 6 sätestatakse, et kord aastas kohandatakse nõukogu peasekretariaati lähetatud riiklike ekspertide ja sõjaväelaste päevarahade ja igakuiste hüvitiste suurust Brüsselis ja Luxembourgis töötavate liidu ametnike põhipalga muudatuste alusel ja need kohandused on tagasiulatuva jõuta.
(3)

Komisjoni otsuses 2006/766/EÜ (3) on loetletud kolmandad riigid, milles on täidetud määruses (EÜ) nr 854/2004 viidatud nõuded ning mis seetõttu suudavad tagada, et kõnealused tooted vastavad liidu õigusaktides tarbijate tervise kaitseks sätestatud sanitaarnõuetele ja neid võidakse seega liitu eksportida. Kõnealuse otsuse II lisas on sätestatud loetelu kolmandatest riikidest ja territooriumidest, millest on lubatud liitu importida inimtoiduks ette nähtud kalatooteid. Loetelus on märgitud ka piirangud selliste toodete teatavatest kolmandatest riikidest importimise suhtes.
(8)

Komisjon märgib, et taotleja on kasutanud oma meetodis generaatori kasuteguri standardhälbe arvutamiseks valemit, mis suurendab tulemuste täpsust, võrreldes valemiga (1) metoodikas, mida on kirjeldatud rakendusotsuse 2013/341/EL lisas. Taotleja katsemeetodid ja CO2-heite vähenemise arvutamise valemid on kõigis muudes aspektides identsed metoodikaga, mida on kirjeldatud osutatud rakendusotsuses. Sellest tulenevalt leiab komisjon, et rakendusotsuses 2013/341/EL kirjeldatud metoodikat tuleks kasutada selleks, et määrata kindlaks, kui palju väheneb CO2-heide tänu DENSO tõhusa vahelduvvoolugeneraatori kasutamisele. Arvestades, et DENSO esitatud arvutusmeetodiga saab standardhälvet täpsemini arvutada, on asjakohane kohandada valemit (1), mis on esitatud rakendusotsuse 2013/341/EL lisas. Kohandamine ei tohiks mõjutada CO2 säästu, mis on sertifitseeritud rakendusotsuses 2013/341/EL sätestatud metoodika alusel enne käesoleva rakendusotsuse jõustumist.